༄༅། སྔ་འགྱུར་བཀའ་མའི་དྲག་དམར་འོ་བྲན་ལུགས་ཀྱི་བརྒྱུད་འདེབས་ནི།

༄༅། ཁྱབ་བདག་གདོད་མའི་མགོན་པོ་འོད་མི་འགྱུར། །འཕགས་མཆོག་སྙིང་རྗེའི་དབང་ཕྱུག་མིག་མི་འཛུམ། །རྩ་གསུམ་ཀུན་འདུས་པདྨ་འབྱུང་གནས་ལ། །གསོལ་བ་འདེབས་སོ་མཆོག་ཐུན་དངོས་གྲུབ་སྩོལ། །འཕགས་བཞི་བསྐྱེད་ཡུམ་དབྱིངས་ཕྱུག་མཁར་ཆེན་བཟའ། གྲུབ་པའི་དབང་ཕྱུག་འོ་བྲན་དཔལ་འབྱུང་དང་། །འབྱུང་བཞིར་དབང་སྒྱུར་འོ་བྲན་དབང་ཕྱུག་ལ། །གསོལ་བ་འདེབས་སོ༴ ཐོགས་མེད་མཐུ་མངའ་འོ་བྲན་ཆོས་འབྱུང་དང་། །དྲག་རྩལ་ནུས་ཐོབ་འོ་བྲན་གྲགས་པའི་མཚན། །འཁོར་འདས་དབང་སྒྱུར་འོ་བྲན་དབང་རྒྱལ་ལ། །གསོལ་བ༴ གསང་ཆེན་

མཛོད་བརྙེས་འོ་བྲན་རྟ་མཆོག་རྒྱལ། །ལྟ་དགོངས་གདེང་ལྡན་འོ་བྲན་རི་རབ་བརྟན། །ཉི་མ་རྒྱལ་མཚན་ཀུན་དགའ་བློ་གྲོས་ལ། །གསོལ་བ་འདེབས༴ རིན་ཆེན་ཆོས་རྒྱལ་ཚུལ་ཁྲིམས་དབང་ཕྱུག་དང་། །དཀོན་མཆོག་གསུམ་འབངས་དབང་ཕྱུག་རྡོ་རྗེའི་མཚན། །གཙུག་ལག་རྒྱ་མཚོ་ཀརྨ་ལུང་རིགས་ལ། །གསོལ་བ༴ སྔ་འགྱུར་བསྟན་པའི་ཉི་མ་གཏེར་བདག་གླིང་། །ཐེག་མཆོག་བསྟན་འཛིན་ཀུན་བཟང་རྣམ་པར་རྒྱལ། །གསང་སྔགས་བསྟན་འཛིན་མཐུ་སྟོབས་རྣམ་རྒྱལ་ལ། །གསོལ་བ་འདེབས་སོ༴ མཛོད་ལྔའི་ཤིང་རྟ་བློ་གྲོས་ཕ་མཐའ་ཡས། །ཐུབ་བསྟན་ཉིན་བྱེད་རྒྱལ་མཚན་འོད་

ཟེར་ཞབས།། བཀའ་དྲིན་མཉམ་མེད་རྩ་བའི་བླ་མ་ལ།། གསོལ་བ༴ རབ་འབྱམས་དཀྱིལ་འཁོར་རྒྱ་མཚོའི་སྤྱིད་པལ་ཆེ།། ཆེ་བའི་ཆེ་མཆོག་པདྨ་དྲག་པོ་རྩལ།། གནས་གསུམ་མཁའ་འགྲོ་རྒྱུད་གསུམ་སྲུང་མ་ལ། །གསོལ་བ༴ དབང་གིས་རྒྱུད་སྨིན་དམ་ཚིག་རྣམ་པར་དག །བསྐྱེད་རྫོགས་དོན་ལ་རང་བྱན་ཚུད་པ་དང་། །མཆོག་ཐུན་དངོས་གྲུབ་ཡིད་བཞིན་འགྲུབ་ནས་ཀྱང་།། མཁའ་མཉམ་འགྲོ་བ་ཀུན་བཟང་སར་འགོད་ཤོག། ཅེས་པའང་པདྨ་མ་ཎིས་སོ།།